Husene på Østerbyvej i Skagen er Nordjyllands dyreste.  Med en kvadratmeterpris på over 20.000 kroner er de i gennemsnit omkring dobbelt så dyre som almindelige huse i Nordjylland. Marianne Mathiesen kommer fra Esbjerg og bruger huset som feriehus. Hun er ikke i tvivl om, hvad der gør vejen perfekt til feriested: - Vi er rigtig tæt på stranden, og husene på vejen er virkelig smukke, siger Marianne Mathiesen. Udover et par enkelte fastboende bliver husene brugt som feriehuse for danskere med lidt ekstra i lommerne. - Man kan vel sige, det er Nordjyllands svar på Hornbæk, siger ejendomsmægler fra EDC i Skagen, Ole Bo.

Opsummering:
Glem alt om Hasseris i Aalborg, når det handler om Nordjyllands dyreste adresse. Regionens dyreste vej ligger længst mod nord.

 